Medon Berisha

Medon Berisha (lindur më 21 tetor 2003) është një futbollist profesionist shqiptar i cili luan si mesfushor për klubin italian Lecce dhe kombëtaren shqiptare. Ai ka lindur në Zvicër nga prindër shqiptar nga Kosova dhe në të kaluarën ka luajtur me ekipin nën-21 të Kosovës si dhe me ekipet nën-19 dhe -21 të Shqipërisë.

Karriera me klube
Berisha e nisi karrierën e tij në akademinë e Bern dhe më pas në atë të Young Boys. Në sezonin 2021–22, ai ishte pjesë e ekipit rezervë të klubit, duke u aktivizuar në 16 ndeshje. Në shkurt 2022, Berisha u transferua te Lecce dhe u bë pjesë e ekipit Primavera.

Berisha u thirr në ekipin e parë të Lecces gjatë sezonit 2023–24. Ai bëri debutimin e tij si profesionist më 1 nëntor 2023 në humbjen 4–2 kundër Parmës, duke u aktivizuar si titullar për 90 minuta. Debutimi i tij në Serie A erdhi më 25 shkurt 2024 në humbjen 4–0 në shtëpi kundër Interit, duke zëvëndësuar Ylber Ramadanin në minutat e fundit.

Në tetor 2024, Lecce konfirmoi se Berisha kishte firmosur një kontratë të re deri në vitin 2028.

Karriera ndërkombëtare
Karriera ndërkombëtare e Berishës nisi në vitin 2021 kur ai u thirr në kombëtaren shqiptare nën-19, por nuk mundi të luajë për shkak të problemeve burokratike me marrjen e pasaportës shqiptare. Kjo gjë bëri që ai të kalonte te Kosova, me të cilën luajti dy ndeshje me ekipin nën-21 në vitin 2022.

Pasi mori pasaportën shqiptare në gusht 2023, Berisha u ftua në ekipin nën-21 nga trajneri Alban Bushi, duke luajtur si titullar gjatë fushatës kualifikuese të Kampionatit Evropian nën-21 2025, ku ai ishte edhe kapiten. Berisha shënoi dy gola gjatë kualifikueseve, respektivisht në fitoret kundër Rumanisë dhe Malit të Zi. Pavarësisht kontributit të tij, Shqipëria nuk u kualifikua në finalet e turnamentit.

Më 27 maj 2024, Berisha u ftua në listën paraprake të kombëtares së parë për finalet e UEFA Euro 2024 nga trajneri Sylvinho. Disa ditë më pas, ai debutoi në fitoren 3–0 në miqësoren kundër Lihtenshtajnit, duke u aktivizuar si zëvëndësues në minutën e 74të në vend të Jasir Asanit.

Profili i lojtarit
Pozicioni natyral i Berishës është mesfushor qëndror por ai mund të luaj edhe si anësor i majtë.

Jeta personale
Berisha ka lindur në Münsingen të Zvicrës nga prindër shqiptar nga Kaçaniku. Ai nisi të luajë futboll në moshën 5 vjeç. Në gusht 2023, ai mori pasaportën shqiptare.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropaTjetërGjithsejDivizioniNdshGolaNdshGolaNdshGolaNdshGolaNdshGolaLecce2022–23Serie A0000——002023–24Serie A6010——702024–25Serie A11010——120Gjithsej17020——190Gjithsej karriera170200000190

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaShqipëria202430Gjithsej30

 Referime 

Lidhje të jashtme
Profili  te uebfaqja zyrtare e U.S. Lecces

Kategoria:Lindje 1993
Kategoria:Njerëz që jetojnë
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në U.S. Lecce
Kategoria:Futbollistë në Serie A
Kategoria:Futbollistë në UEFA Euro 2024